wickkiey/tamil-wikipedia-chunked huggingface dataset:
# வரமின்

**வரமின்** (Varamin) (; , **வெரமின்** என்றும் அழைக்கப்படுகிறது; முன்பு ஒரு காலத்தில் **வர்னா** என்றும், **வரெனா** என்றும் அழைக்கப்பட்டது) ஈரானின் தெஹ்ரான் மாகாணம், வரமின் கவுண்டியின் நகரம் மற்றும் தலைநகரம் ஆகும். 2011 மக்கள் தொகை கணக்கெடுப்பின்படி, அதன் மக்கள் தொகை 218,991, மற்றும் 2006 மக்கள் தொகை கணக்கெடுப்பின்படி, 53,639 குடும்பங்களில் அதன் மக்கள் தொகை 208,569 ஆக இருந்தது.
# வரமின்

## வரலாறு

அவெஸ்தாவில், இந்த வரமின் நகரமானது, வரேனா என்ற பண்டைய நகரமாகக் கருதப் பட்டதற்கான குறிப்புகள் இருப்பதால், அந்த நகரமாகவே நம்பப்படுகிறது.உள்ளூர் நகர மக்கள், இந்நகருக்கு அருகிலுள்ள நான்கு மூலைகள் கொண்ட கோட்டையை, ஈராஜின் சிட்டாடல் என்று அழைக்கின்றனர். திரேடோனாவின் மகனாக இருந்த ஈராஜ் ஆவான். இவனே பண்டைய வரேனாவுடனான நகரத்தின் உறவை மேம்படுத்தியதாக எண்ணப் படுகிறது. வராமின் நகருக்கென விரிவான வரலாறுச் சுவடுகள் உண்டு. ரே மீது தாக்குதல் நடத்தப்பட்டது, மங்கோலியர்<nowiki/>களின் படையெடுப்பும், மற்றும் திமுரிட்சு படையெடுப்பும் நடைபெற்ற இந்த பகுதிக்கு, அக்காலத்தில் மக்களின் இடம்பெயர்வு ஏற்பட்டது.
வராமின் நகரத்தில் குறிப்பிட்டத்தக்கக் கணிசமான தொல்பொருட்கள் சேகரிக்கப்பட்டு உள்ளன. 14 ஆம் நூற்றாண்டில் கட்டப்பட்ட இமாம்சாடே யக்யா சமாதி, இல்கானேடு நிலப்பகுதியைச் சார்ந்த அபு சயீத் காலத்தில் உருவான யாமே மசூதி என்பவை வராமினின் வரலாற்றுச் சுவடுகள் ஆகும்.
# வரமின்

## வரலாறு

### நினைவுச்சின்னங்கள்

வராமினில் அருகிலுள்ள நினைவுச் சின்னங்களின் புகைப்படங்கள் கீழே பிளிக்கர் தளத்தின் இணைப்புகளுடன் உள்ளன.
: *மஸ்ஜெத்-இ ஜமீஹ் வராமின்* வெளிப்புறத்தின் ஒரு பகுதி: (1) .
: *மஸ்ஜெட்-இ ஜமேஹ் வராமின்* உட்புறப் பகுதிகள் (1), (2), (3), (4), (5), (6) .
: &#x2014; வராமின் அருகே *மில்* ஹில் ( *டப்பே-யே மில்* ): (1), (2) .
: &#x2014; தென் வராமின் நகரில் உள்ள *ஷா அப்பாஸி பிரயாணக் என்பதன் வெளிப்புறங்கள்* : (1) - (5) .
: &#x2014; *ஷா-அப்பாஸி கேரவன்சேரையின்* உட்புறம்: (1) .
: &#x2014; வராமினில் உள்ள கைவிடப்பட்ட பாரம்பரிய வீட்டின் காட்சிகள்: (1), (2), (3), (4) .
# வரமின்

## தொழில்கள்

### சர்க்கரைச் சுத்திகரிப்பு தொழிற்சாலை

1934-1935 ஆம் ஆண்டில் நிகோலாய் மார்கோவ் என்பவரால் கட்டப்பட்ட வராமின் சர்க்கரை சுத்திகரிப்பு தொழிற்சாலை உள்ளது. இந்த ஆலையே, ஈரான் மற்றும் மத்திய கிழக்கு நாடுகளில் கட்டப்பட்ட முதல் சர்க்கரை<nowiki/>ச் சுத்திகரிப்பு தொழிற்சாலைஆகும். கடந்த சில ஆண்டுகளில், இந்த தொழிற்சாலைக்கான மூலப் பொருட்களின் பற்றாக்குறை காரணமாக, அதன் உற்பத்திக் குறைக்கப் பட்டுள்ளன.
# வரமின்

## தொழில்கள்

### எண்ணெய் பிரித்தெடுக்கும் தொழிற்சாலை

1938-1939 இல் கட்டப்பட்ட, வராமின் எண்ணெய் பிரித்தெடுக்கும் தொழிற்சாலையானது, ஈரானில் கட்டப்பட்ட முதல் காய்கறி எண்ணெய் உற்பத்தி செய்யும் தொழிற்சாலை ஆகும்.
# வரமின்

## கைவேலைப்பாடுகள்

வராமின் தரைவிரிப்புகள் மற்றும் விரிப்புகள் உலகின் மிகவும் பிரபலமான தரைவிரிப்புகளில் ஒன்றாகும். பல கம்பளி மற்றும் தரைவிரிப்பு வல்லுநர்கள் வராமின் தரை விரிப்புகளை தூய பாரசீக கம்பளங்களாகப் பார்க்கிறார்கள். அவை மீண்டும் மீண்டும் வடிவியல் அழகுக்கான, வடிவங்களைப் பெற்று தொடர்ந்து பலமுறை பதக்கங்களைப் பெற்றுள்ளன. அவை வராமினில் வசிக்கும் அல்லது வழிப்போக்கு பழங்குடி மக்களால் உருவாக்கப்படுகின்றன.
# வரமின்

## கல்வி

வராமின்-இசுலாமிய ஆசாத் பல்கலைக்கழகமானது, பிஷ்வா(Pishva) கிளையாக, 1985 இல் நிறுவப்பட்டது. இந்த கிளையில் 86 க்கும் மேற்பட்ட வெவ்வேறு பாடத்திட்டங்களில் 15000 க்கும் மேற்பட்ட மாணவர்கள் பயிலுகின்றனர்.
# இந்தோனேசிய ஹக்கா அருங்காட்சியகம்

**இந்தோனேசிய ஹக்கா அருங்காட்சியகம் (Indonesian Hakka Museum)** (இந்தோனேசிய : *அருங்காட்சியகம் ஹக்கா இந்தோனேசியா* ) என்பது இந்தோனேசியாயாவில் ஜகார்த்தாவின் கிழக்குப் பகுதியில் உள்ள கிழக்கு ஜகார்த்தாவில் உள்ள தமன் மினி இந்தோனேசியா இண்டா என்னும் இடத்தில் உள்ள ஹக்கா மக்களைப் பற்றிய ஒரு அருங்காட்சியகமாகும்.
# இந்தோனேசிய ஹக்கா அருங்காட்சியகம்

## வரலாறு

இந்த அருங்காட்சியகத்தை 30 ஆகஸ்ட் 2014 ஆம் நாளன்று ஜனாதிபதி சுசிலோ பாம்பாங் யுடோயோனோ திறந்து வைத்தார்.
# இந்தோனேசிய ஹக்கா அருங்காட்சியகம்

## அமைப்பு

இந்தோனேசியாவில் ஹக்காவின் வரலாறு இந்தோனேசிய சீன வரலாற்றின் ஒரு ஒருங்கிணைந்த பகுதியாக இருக்கிறது. ஆதலால் இந்தோனேசிய சீன வரலாற்றை முதலில் முன்வைப்பது இயற்கையாக அமைகிறது. அதைத் தொடர்ந்து அமைவது இந்தோனேசிய ஹக்காவின் வரலாறு ஆகும். இதற்கிடையில், யோங்டிங் ஹக்கா இந்தோனேசியாவில் ஏராளமான ஹக்கா மக்களைக் கொண்டுள்ளது. அவர்களில் பலர் மருந்தாளுநர்களாக உள்ளார்கள். அவர்களின் மூதாதையர்கள் யோங்டிங் புஜியனின் மலைப்பகுதிகளில் 'துலோ' என்னுமிடத்தில் அவர்களின் தனித்துவமான குடியிருப்புகளில் வாழ்ந்து வந்தனர். இந்த அருங்காட்சியகத்தின் கட்டட வடிவமைப்பானது 'ஜெங் செங் லூ' என்று அழைக்கப்படும் பூர்வீக துலோவின் மாதிரியாக அமைந்துள்ளது. துலோ என்ற வடிவமைப்பானது ஒரு அருங்காட்சியகத்திற்கு சாத்தியமில்லாத, அத்துடன் பொருந்தி வராத வீடாகக் காட்சிக்குத் தெரியலாம்.
# இந்தோனேசிய ஹக்கா அருங்காட்சியகம்

## துலோ வடிவம்

ஹக்கா சீனர்களால் விரும்பப்படுகின்ற பெரிய, வட்டமான, மண் கட்டிடங்கள் அதிக எண்ணிக்கையிலான மக்களை, சில நேரங்களில் நூற்றுக்கணக்கானவர்களை ஒரே கூரையின் கீழ் வாழ உதவி செய்கிறது. அவை பொதுவாக சீனாவின் புஜியான் மாகாணத்தில் உள்ள யோங்டிங் மாவட்டத்தின் மலைப் பகுதிகளில் காணப்படுகின்றன. மேலும் அவை மிகவும் அடர்த்தியான வெளிப்புறச் சுவர்களைக் கொண்டு, பலப்படுத்தப்பட்டு மூடப்பட்டுள்ள வகையில் காணப்படுகின்றன. துலோ வடிவ வீடுகளை காஸ்மோபோலிடன் நகராகக் காணப்படுகின்ற
இந்தோனேசியாவின் தலைநகரான ஜகார்த்தாவில் காண்பது அரிதாகும். இருந்தபோதிலும் இந்தோனேசிய ஹக்கா அருங்காட்சியகம் நகரின் கிழக்குப் பகுதியில் துலோ வடிவ அமைப்பில் நிர்மாணிக்கப்பட்டுள்ளது. இந்த அருங்காட்சியகம், ஜகார்த்தா துலோ இல்லத்தைப்போல மூன்று தளங்களைக் கொண்டு அமைந்துள்ளது. பாரம்பரிய துலோவில் வழக்கமாக மூன்று தளங்கள் காணப்படும்.  
- இந்தோனேசியாவின் சீன அருங்காட்சியகம்
- இந்தோனேசியாவின் ஹக்கா அருங்காட்சியகம்
- இந்தோனேசியாவின் யோங்டிங் ஹக்கா அருங்காட்சியகம்
# இந்தோனேசிய ஹக்கா அருங்காட்சியகம்

## பார்வையாளர் நேரம்

இந்த அருங்காட்சியகம் திங்கள் தவிர தினமும் காலை 9:00 மணி முதல் மாலை 4:00 மணி வரை பார்வையாளர்களுக்காக திறந்து வைக்கப்பட்டிருக்கும்.
# ஏமனின் முற்றுகை

ஏமனின் முற்றுகை (ஆங்கிலம்: Blockade of Yemen) என்பது ஏமனின் கடல், நிலம் மற்றும் வான் முற்றுகையை குறிக்கிறது. இது 2015 ல் ஏமன் கடலில் சவூதி அரேபிய போர்க்கப்பல்களை நிலைநிறுத்துவதன் மூலம் தொடங்கியது. அக்டோபர் 2016 இல் அமெரிக்கா முற்றுகையுடன் இணைந்தது. நவம்பர் 2017 ஏமனில் உள்ள குதிஸிலிருந்து ரியாத்தை நோக்கி ஏவுகணையை ஏவியதைத் தொடர்ந்து முற்றுகை மேலும் கட்டுப்படுத்தப்பட்டது. யேமனின் முற்றுகை பரவலான பட்டினியால் விளைந்துள்ளது, ஐக்கிய நாடுகள் சபை பல தசாப்தங்களாக மிகக் கொடிய பஞ்சமாக மாறும் சாத்தியம் குறித்து கவலைகளை எழுப்பியுள்ளது. ஏமனில் காலரா நோயால் பாதிக்கப்பட்ட நபர்களின் எண்ணிக்கை சுமார் 500,000 மக்களை எட்டியதாக உலக சுகாதார அமைப்பு அறிவித்தது.
# ஏமனின் முற்றுகை

## பின்னணி

அதிபர் அப்த்ரபு மன்சூர் காதியின் அரசாங்கத்திற்கு ஆதரவாக ஏமன் உள்நாட்டுப் போரின் விளைவுகளை பாதிக்கும் பொருட்டு, மத்திய கிழக்கு மற்றும் ஆபிரிக்காவிலிருந்து ஒன்பது நாடுகளின் கூட்டணியை வழிநடத்தும் சவுதி அரேபியாவால் 2015 மார்ச் மாதம் ஒரு இராணுவத் தலையீடு தொடங்கப்பட்டது.  
சவுதி அரேபியா "ஆபரேஷன் தீர்க்கமான புயல்" என்ற பெயரில் ஒரு குண்டுவீச்சை தொடங்கியது. பின்னர் கடற்படையால் முற்றுகையிடப்பட்டது, அதேபோல் ஏமனில் தரைப்படைகளையும் நிறுத்தியது. இதன் விளைவாக, பல அப்பாவி பெண்கள் மற்றும் குழந்தைகள் கொல்லப்பட்டனர், அதே போல் கௌதி போராளிகளும் கொல்லப்பட்டுள்ளனர்.  
5 நவம்பர் 2017 க்குப் பிறகு, ஏமனில் பஞ்சம் தீவிரமைடைந்தது, ஏனெனில் சவுதிகள், அமெரிக்காவின் உதவியுடன், தங்கள் கடல், காற்று மற்றும் நில முற்றுகையை இறுக்கினர். கௌவுதிகளின் கட்டுப்பாட்டில் உள்ள அல் குதாய்தா துறைமுகத்தின் கட்டுப்பாட்டு அலுவலரின் கூற்றுப்படி, ஆகஸ்ட் 2015 இல் சவுதி தலைமையிலான வான்வழித் தாக்குதல் துறைமுகத்தின் தொழில்துறை மாரம் தூக்கிகளைகளை நாசப்படுத்தியதால் மருந்து மற்றும் உணவு அல்-குதாதாய்தாவுக்கு எடுத்துச் செல்ல முடியவில்லை.
# ஏமனின் முற்றுகை

## விநியோக பற்றாக்குறை

முற்றுகையின் விளைவாக, உணவு, நீர் மற்றும் மருத்துவ பொருட்கள் போன்ற தேவையான பொருட்களின் பற்றாக்குறை ஏற்பட்டது, குடிநீர் இல்லாததால் குழந்தைகளுக்கு நோய் ஏற்படும் அபாயமும் ஏற்பட்டது.  
ஒரு குறிப்பிட்ட எண்ணிக்கையிலான உதவி கப்பல்கள் இறக்கப்பட்டது, மேலும் சார்ந்திருக்கும் வணிகக் கப்பல்கள் பெரும்பகுதி தடுக்கப்பட்டு, ஏமன் மக்களுக்கு அவசரகால நிலையை உருவாக்கியது. வேண்டுகோள்களுக்கு மத்தியிலும், சவூதி அரேபியா மனிதாபிமான நிவாரணத்தில் முதலீடு செய்வதாக உறுதியளித்த 274 மில்லியன் டாலர்களில் எதையும் செலுத்த தவறிவிட்டது.
# ஏமனின் முற்றுகை

## அமெரிக்காவின் பங்கு

2017 ல் ஏமனுக்குள் மனிதாபிமான உதவிகளை அனுமதிக்குமாறு அமெரிக்க அதிபர் டிரம்ப் சவுதி அரேபியாவிடம் கேட்டாலும், யுத்தத்தில் அரபு கூட்டணியின் தலையீட்டையும், மார்ச் 2015 முதல் ஏமன் மீதான முற்றுகையையும் அமெரிக்கா ஆதரித்துள்ளது. 2015 ஆம் ஆண்டின் நடுப்பகுதியில், வாஷிங்டன் சவூதி அரேபியாவிற்கு அதன் தளவாட மற்றும் உளவுத்துறை ஆதரவை அளித்தது, சவூதி இராணுவத்துடன் கூட்டு ஒருங்கிணைப்பு திட்டமிடல் கலத்தை உருவாக்கி, போரை நிர்வகிக்க உதவுகியது. ஈரானிய வட்டாரங்களின்படி, அமெரிக்கா சவுதி விமானங்களில் எரிபொருள் நிரப்பியது, உளவுத்துறையை குறிவைத்து சவுதி இராணுவத்தை அனுப்பியது மற்றும் பல்லாயிரக்கணக்கான டாலர் மதிப்புள்ள குண்டுகளை மீண்டும் வழங்கியது. சவூதி அரேபியாவிற்கும் சவுதி தலைமையிலான கூட்டணிக்கும் ஆயுதங்களை வழங்குவதை நிறுத்துமாறு அமெரிக்கா மற்றும் இங்கிலாந்துக்கு அம்னஸ்டி இன்டர்நேஷனல் வலியுறுத்தியது. ஏமன் மீதான போரிலும் முற்றுகையிலும் சவூதி அரேபியாவின் மறைமுக பங்காளியாக அமெரிக்கா இருந்த்தாக கருதப்படுகிறது.
# ஏமனின் முற்றுகை

## ஐக்கிய இராச்சியத்தின் பங்கு

ஏமன் முற்றுகையை எளிதாக்க பிரிட்டன் சவுதி அரேபியாவிற்கு அழைப்பு விடுத்திருந்தாலும், அவசர தேவைகளை பூர்த்தி செய்ய இங்கிலாந்து அரசாங்கம் 4 மில்லியன் பவுண்டுகள் ஒதுக்கியது, மோதலின் தொடக்கத்திலிருந்து சவுதி தலைமையிலான கூட்டணிக்கு இங்கிலாந்து அரசாங்கம் அதிகாரப்பூர்வமாக ஆதரவளித்துள்ளது.
# ஏமனின் முற்றுகை

## ஐக்கிய நாடுகளின் எதிர்வினை

ஏஜென்ஸ் பிரான்ஸ்-பிரஸ்ஸின் கூற்றுப்படி, ஏமன் மீதான முற்றுகையை உடனடியாக / முற்றிலுமாக நீக்க ஐக்கிய நாடுகள் சபை சவுதி தலைமையிலான கூட்டணியை அழைத்தது. ஏமனின் 13 மாகாணங்களில் விரைவாக தொண்டை அழற்சி நோய் இருப்பதாக உலக சுகாதார நிறுவனம் அறிவித்தது. இந்த அமைப்பு மேலும் கூறியது, ஏமனில் தொண்டை அழற்சி பாதிப்பு ஒரு கவலைக்குரிய பிரச்சினையாக கருதப்படுகிறது. 2017 நவம்பர் 6அன்று ரியாத் மீது அன்சார் அல்லாக் ஏவுகணைத் தாக்குதலுக்குப் பின்னர் சவூதி அரேபிய தலைமையிலான கூட்டணி ஏமனின் அனைத்து கடல், நிலம் மற்றும் விமான எல்லைகளையும் தடுத்தது, மேலும் ஏமன் மக்களுக்கு சர்வதேச உதவிகளை வழங்க அனுமதிக்கவில்லை.
# ஏமனின் முற்றுகை

## சட்ட பின்னணி

கடற்படை முற்றுகையின் சர்வதேச சட்டத்தின்படி, சவூதி அரேபியா தலைமையிலான கூட்டணி நடத்திய கடற்படை நடவடிக்கைகள் சட்டபூர்வமான வகையில் கடற்படை முற்றுகைக்கு உட்பட்டவை அல்ல. 14 ஏப்ரல் 2015 இன் சர்வதேச சட்ட விதி அல்லது ஐக்கிய நாடுகள் பாதுகாப்பு கவுன்சில் தீர்மானம் 2216 ஆகியவை விரிவான அமலாக்க நடவடிக்கைகளை உள்ளடக்குவதில்லை என்று கூறப்படுகிறது. ஏமனில் பேரழிவு தரும் பஞ்சம் மற்றும் அமலாக்க நடவடிக்கைகளால் ஏற்படும் அத்தியாவசிய பொருட்களின் பற்றாக்குறை காரணமாக, ஏமன் கடற்கரையில் கடற்படை நடவடிக்கைகள் சர்வதேச மனிதாபிமான சட்டத்தை மீறுவதாக விமர்சிக்கப்படுகின்றன.
# பலகேசீர் மாகாணம்

**பலகேசீர் மாகாணம்** (*Balıkesir Province*, ) என்பது வடமேற்கு துருக்கியில் உள்ள ஒரு மாகாணமாகும். இது மர்மரா கடல் மற்றும் ஏஜியன் கடல் ஆகிய இரண்டு கடற்கரையோரப் பகுதிகளைக் கொண்டுள்ளது. அதன் அருகிலுள்ள மாகாணங்களாக மேற்கில் அனக்கலே, தென்மேற்கில் இஸ்மிர், தெற்கே மனிசா, தென்கிழக்கில் கட்டாஹ்யா மற்றும் கிழக்கில் புர்சா ஆகியவை உள்ளன. மாகாண தலைநகரமாக பாலகேசீர் உள்ளது. இந்த மாகாணத்தின் பிகாடிஸ் எட்ரெமிட், கெப்சுட், அவ்ரிண்டி, சவாஸ்டெப் மற்றும் சாண்டர்கே மாவட்டங்களின் தெற்குப் பகுதிகள் மற்றும் ஏஜியன் பிராந்தியத்துடன் இணைக்கப்பட்டுள்ள அய்வாலக், புர்ஹானியே, துர்சுன்பே, கோமே மற்றும் ஹவ்ரான் ஆகிய பகுதிகளைத் தவிர மாகாணத்தின் பெரும்பாலான பகுதிகள் மர்மாரா பிராந்தியத்துக்கு உட்பட்டுள்ளது.  
காஸ் டாஸ் (ஒலிப்பு ), மவுண்ட் ஐடா என்றும் அழைக்கப்படும் மலைப் பகுதியானது, இந்த மாகாணத்தில் அமைந்துள்ளது.  
பால்கேசிர் மாகாணமானது இங்கு உள்ள ஆலிவ், வெந்நீரூற்று மற்றும் சுத்தமான கடற்கரைகளுக்கு புகழ் பெற்றது. இதனால் இது ஒரு முக்கியமான சுற்றுலா தலமாக திகழ்கிறது. மாகாணத்தில் திறந்தவெளி சுரங்கங்கள் உள்ளன, மாகாணத்தில் வெண்களிமண் மற்றும் வெண்காரம் ஆகிய கனிமங்கள் ஏராளமாக உள்ளன. காஸ் மலைகளில் சயனைடைப் பயன்படுத்தி தங்கச் சுரங்கத்தை விரிவுபடுத்துவதால் இந்த மலைப்பகுதியானது அச்சுறுத்தலுக்கு ஆளாகிவருகிறது. இது கிராம மக்களின் வாழ்க்கை, விவசாய பொருளாதாரம் மற்றும் சுற்றுலாவை ஆபத்தில் ஆழ்த்துகிறது.
# பலகேசீர் மாகாணம்

## காணக்கூடிய தளங்கள்

இ்ந்த மாகாணமானது பல இயற்கை அமைப்புகளைக் கொண்டுள்ளது. குறிப்பாக பால்கேசிர் குஸ் சென்னெட்டி (பறவைகள் சரணாலயம்) தேசிய பூங்கா, எர்டெக், பந்தர்ம, மற்றும் எட்ரெமிட் விரிகுடாக்கள்; அய்வாலக்கின் கடற்கரைகள்; ஷெய்டன் சோஃப்ராஸ், மர்மாரா தீவுகள், அலிபே (குண்டா) தீவு; எர்டெக் மற்றும் கோனென் திறந்தவெளி அருங்காட்சியகங்கள்; பாமுகு-பெங்கி, பால்யா டாஸ், ஹிசார், ஹிசர்கி (அசார்கி), கராசாக் (யுயூஸ்), கெபெக்லர் வெந்நீர் ஊற்றுகள், டட்லூகா கிராம கனிம நீரூற்றுகள் மற்றும் ஜெய்டின்லி அடா வெந்நீரூற்றுகள் மற்றும் கனிம நீரூற்றுகள் போன்றவை சுற்றுலா பயணிகளை ஈர்க்க்கூடிய பகுதிகளாகும் .  
பலகேசீர் மகாணத்தின் கலாச்சாரத்தை காட்டும் சைசியசின் இடிபாடுகள், பால்கேசீரின் யெல்டிரோம் பள்ளிவாசல் (எஸ்கி காமி), ஜானானோஸ் பாஷா பள்ளிவாசல் வளாகம், கடிகார தேவாலய பள்ளிவாசல் மற்றும் அய்வாலக்கில் ஒட்டோமான் கட்டிடக்கலை மற்றும் அலிபே பள்ளிவாசல் (Çınarlı Cami) போன்றவை உள்ளன.  
பலேகேசீரில் ஒரு நகர அருங்காட்சியகம் மற்றும் ஒரு நுண்கலை மையமும் உள்ளன. மேலும், எர்டெக், அல்டோனோலுக், அகாய், கோரே மற்றும் அரேன் ஆகிய இடங்களில் பல பாதுகாக்கப்பட்ட பகுதிகள் உள்ளன.
# பலகேசீர் மாகாணம்

## காணக்கூடிய தளங்கள்

### அருங்காட்சியகங்கள் மற்றும் வரலாற்றுத் தளங்கள்

- பலகேசீர் குவாய் மில்லியே அருங்காட்சியகம்
- பந்தர்ம தொல்பொருள் அருங்காட்சியகம்
- எட்ரெமிட் ஆயி சாடகா எர்கே எத்னோகிராபி அருங்காட்சியகம்
- பாலகேசீர் தேசிய புகைப்பட அருங்காட்சியகம்
- எட்ரெமிட் தஹ்தாகுலர் எத்னோகிராபி அருங்காட்சியகம்
- கோனென் மொசைக் அருங்காட்சியகம்
- பாலகேசீர் நகராட்சியின் டெவ்ரிம் எர்பில் நவீன கலை அருங்காட்சியகம்
- பிகாடிஸ் அருங்காட்சியக இல்லம்
- மர்மாரா மாவட்ட அரண்மனைகள் திறந்தவெளி அருங்காட்சியகம்
- அல்தானோலுக் அண்டார்டோஸ் திறந்தவெளி அருங்காட்சியகம்
- எர்டெக் பெல்கேஸ் இடிபாடுகள் திறந்தவெளி அருங்காட்சியகம்
- டாஸ்கிலியன் இடிபாடுகள்
- புரோகோனெசோஸ் இடிபாடுகள்
- அடிராமிட்டியன் இடிபாடுகள்
- யோர்டன் இடிபாடுகள்
# பலகேசீர் மாகாணம்

## காணக்கூடிய தளங்கள்

### தேசிய பூங்காக்கள்

எர்டெக் கபாடாஸ் பகுதி
காஸ் டாஸ் தேசிய பூங்கா
குஸ் சென்னெட்டி தேசிய பூங்கா
அலகம் மலைகள்
அய்வாலக் தீவுகள் இயற்கை பூங்கா
மெட்ரா மலைகள்
# பலகேசீர் மாகாணம்

## பாலகேசீரில் கல்வி

### பாலகேசீர் பல்கலைக்கழகம்

2010 ஆம் ஆண்டில் தனது 18 வது ஆண்டு நிறைவைக் கொண்டாடிய, பால்கேசீர் பல்கலைக்கழகம் (பிஏயு) கடந்த காலத்திலிருந்து எதிர்காலத்திற்கு மாகாணத்தின் உயர்கல்விக்கு தனது சேவையை அதிகரித்து வருகிறது. புதிய யுகத்தை எதிர்கொள்ள ஏற்கனவே தீர்மானித்து, தகவல் யுகத்தில், 5 பீடங்கள், 4 அப்ளைடு பள்ளிகள், 11 தொழிற்கல்வி பள்ளிகள் 2 ஆண்டுகளாக தொழில் பயிற்சி அளிக்கின்றன, 2 பட்டதாரி பள்ளிகள், 2 ஆராய்ச்சி நிறுவனங்கள் மற்றும் 9 ஆராய்ச்சி மையங்கள் ஆகியவை நவீன கல்வி சேவைகளை வழங்குகின்றன.
# ஏமனில் நீர் வழங்கல் மற்றும் சுகாதாரம்

**ஏமனில் நீர் வழங்கல் மற்றும் சுகாதாரம்** (ஆங்கிலம்:Water supply and sanitation in Yemen ) பல சவால்களாலும் சில சாதனைகளாலும் வகைப்படுத்தப்படுகிறது. சமவெளிகளில் கடுமையான நீர் பற்றாக்குறை என்பது ஒரு முக்கிய சவாலாகும். இதனால் *டைம்ஸ் ஆஃப் லண்டன்* "ஏமன் தண்ணீர் இல்லாத முதல் தேசமாக மாறக்கூடும்" என்று எழுதத் தூண்டியது. இரண்டாவது முக்கிய சவால் ஒருஅதிகபட்ச வறுமையாகும். இதனால் சேவை வழங்கல் செலவுகளை மீட்டெடுப்பது கடினமாக உள்ளது. ஏமனில் சுகாதாரமான நீர் வழங்குவது என்பது பல துணை-சகாரா ஆப்பிரிக்க நாடுகளை விட குறைவாகவே உள்ளது. ஏமன் ஒரு ஏழ்மையான நாடு மற்றும் அரபு உலகில் மிகவும் நீர் பற்றாக்குறை கொண்ட நாடு ஆகும். மூன்றாவதாக, உள்கட்டமைப்பைத் திட்டமிடுவதற்கும், அதனைக் கட்டமைப்பதற்கும், செயல்படுவதற்கும் மற்றும் அதனைப் பராமரிப்பதற்கும் உள்ள நிறுவனங்களின் திறன் மிகக்குறைவாகவே உள்ளது. கடைசியாக ஆனால் குறைந்த பாதுகாப்பு நிலைமை, தற்போதுள்ள சேவையை மேம்படுத்துவது அல்லது பராமரிப்பது என்பது இன்னும் கடினமாக்குகிறது.  
அனைத்து பயன்பாடுகளுக்கும் சேர்த்து சராசரி ஏமன் மக்களுக்கு ஆண்டுக்கு 140 கன மீட்டர் நீர் (ஒரு நாளைக்கு 101 கேலன்) மட்டுமே வழங்கப்படுகிறது. அதே நேரத்தில் மத்திய கிழக்கில் வழங்கப்படும் நீரின் அளவு சராசரியாக வருடத்திற்கு 1000 கன மீட்டர் என்பதாகும். மேலும் நீர் பற்றாக்குறைக்கான சர்வதேச அளவில் வரையறுக்கப்பட்ட ஆரம்பநிலை ஆண்டுக்கு 1700 கன மீட்டர் ஆகும். ஏமனின் நிலத்தடி நீர் நாட்டின் முக்கிய நீர் ஆதாரமாக உள்ளது, ஆனால் நிலத்தடி நீர் கடுமையாக வீழ்ச்சியடைந்துள்ளன. எடுத்துக்காட்டாக, சனாவில், நிலத்தடி நீர் 1970 களில் மேற்பரப்பிலிருந்து 30 மீட்டர் கீழே இருந்தது, ஆனால் 2012 க்குள் மேற்பரப்பில் இருந்து 1200 மீட்டர் வரை கீழே சென்றுள்ளது. நிலத்தடி நீரை எடுப்பதை ஏமன் அரசாங்கங்கள் கட்டுப்படுத்தவில்லை. புரட்சிக்கு முன்பே, ஏமனின் நீர் நிலைமை பெருமளவில் மோசமானதாக விவரிக்கப்பட்டது. ஏமன் "தண்ணீர் இல்லாத முதல் நாடு" என மாறும் என்று வல்லுநர்கள் கவலைப்படுகின்றனர்.
# ஏமனில் நீர் வழங்கல் மற்றும் சுகாதாரம்

### போதைப் பயிர்

மொத்த உள்நாட்டு உற்பத்தியில் 6 சதவீதம் மட்டுமே விவசாய உற்பத்தி செய்யப்பட்டாலும் ஏமனில் விவசாயம் 90 சதவீத தண்ணீரை எடுத்துக்கொள்கிறது. இருப்பினும் ஏமனின் பெரும்பகுதி சிறிய அளவிலான வாழ்வாதார விவசாயத்தை சார்ந்துள்ளது. ஏமனில் உள்ள பாதி நீர் "காட்" எனப்படும் பயிர் வளரப் பயன்படுகிறது. இது பெரும்பாலான ஏமன் மக்கள் உபயோகிக்கும் ஒரு போதைப் பொருளாகும். இதன் பொருள் என்னவென்றால், ஏமன் போன்ற நீர் பற்றாக்குறை உள்ள நாட்டில், மக்கள் தொகையில் பாதி பேர் உணவு பாதுகாப்பற்ற நிலையில் இருந்தாலும், எப்போதும் குறைந்தே வரும் 45 சதவீத நீர் ஏமன் மக்களுக்கு உணவாகாத ஒரு போதைப்பொருளை வளர்க்கப் பயன்படுகிறது
# ஏமனில் நீர் வழங்கல் மற்றும் சுகாதாரம்

## சேவை தரம்

பொதுவாக நீர் வழங்கல் மற்றும் சுகாதாரத்திற்கான சேவை தரம் பல பரிமாணங்களைக் கொண்டுள்ளது. எடுத்துக்காட்டாக, நீர்வழங்கலுக்கான சேவை தரத்தை தொடர்ந்து வழங்குவதன் மூலம் அளவிட முடியும். இது பொதுவாக ஏமனில் குறைவாக உள்ளது. குறிப்பாக வாடிக்கையாளர் திருப்தி என்பது வியக்கத்தக்க வகையில் அதிகமாக உள்ளது. சுகாதாரத்தின் சேவை தரத்திற்கான ஒரு குறிகாட்டியாக மாசுபடுத்திகளை அகற்றுவதில் கழிவு நீர் சுத்திகரிப்பு நிலையங்களின் செயல்திறன் உள்ளது, இது பெரும்பாலும் ஏமனில் குறைவாக உள்ளது.  
பெரும்பாலான யேமன் நகரங்களில் நீர் விநியோகத்தின் தொடர்ச்சி மோசமாக உள்ளது. எடுத்துக்காட்டாக, 'தைசில்' பகுதியில் பொது குழாய் நீர் விநியோகம் 40 நாட்களுக்கு ஒரு முறை மட்டுமே வழங்கப்படுகிறது. மேலும் அதிகமான மக்கள் அதிக விலை கொண்ட தண்ணீரை நம்ப வேண்டியிருக்கிறது. மேலும், தனியார் கிணறுகளிலிருந்து வழங்கப்படும் நீரின் தரம் கேள்விக்குரியது. ஏனெனில் தண்னீர் வழங்கும் இந்த வண்டிகள் பெரும்பாலும் சுத்தம் இல்லாமலும் பிற நோக்கங்களுக்காகவும் பயன்படுத்தப்படுகின்றன.
# தாராசிவா

**தாராசிவா** (பழைய பெயர்:உஸ்மானாபாத்''', என்பது மேற்கு இந்தியா மாநிலமான மகாராட்டிராவில் உள்ள தாராசிவா மாவட்டத்தின் (பழைய பெயர்: உஸ்மானாபாத் மாவட்டம்) நிர்வாகத் தலைமையிட நகரம் மற்றும் நகராட்சி மன்றமாகும்.
தாராசிவா நகரத்திற்கு தெற்கே 22 கிலோ மீட்டர் தொலைவில் துளஜாபவானி கோயில் உள்ளது.
# தாராசிவா

## வரலாறு

உஸ்மானாபாத் நகரம் அதன் பெயரை ஐதராபாத்தின் கடைசி ஆட்சியாளரான 7 வது நிஜாம் மிர் உஸ்மான் அலிகான் என்பவரிடமிருந்து பெற்றது. இதில் இப்பகுதி 1947 ஆம் ஆண்டு வரை நிசாம்களின் ஆட்சி பகுதியாக இருந்தது. உஸ்மானாபாத்தின் வரலாறு இராமாயண சகாப்தத்திற்கு முந்தையதாக கருதப்படுகின்றது. வரலாற்று சான்றுகளின்படி இந்த மாவட்டத்தை மௌரியர்கள், சடவஹான்கள், ராட்டிரகுட்டாக்கள் மற்றும் யாதவர்கள் ஆட்சி செய்துள்ளனர். ஆரம்ப நூற்றாண்டுகளில் இந்த நகரம் இந்து சாளுக்கியர்கள் மற்றும் தேவகிரி யாதவர்களுக்கு உரித்தானதாக இருந்தது. பின்னர் பஹ்மானி மற்றும் பிஜாப்பூர் இராச்சியங்களின் ஒரு பகுதியாக மாறியது.  
முன்பு உஸ்மானாபாத்தை முகலாயர்கள், பஹ்மானி, நிஜாம்கள் மற்றும் ஆதில் ஷா இராச்சியங்களும் ஆட்சி செய்தன. ஐதராபாத்தின் நிஜாமின் ஆட்சிக்கு முன்பு இப்பகுதி முகலாய மன்னர் ஔரங்கசீப்பின் கட்டுப்பாட்டில் இருந்தது. நிஜாம் ஆட்சியின் கீழ் இருந்ததால் 1947 ஆம் ஆண்டில் இந்தியாவின் பிற பகுதிகள் சுதந்திரமானபோது உஸ்மானாபாத் மாவட்டம் சுதந்திரத்தை பெறவில்லை. இருப்பினும் விரைவில் 1948 ஆம் ஆண்டில் ஐதராபாத் மாநிலம் சுதந்திர இந்தியாவுடன் இணைக்கப்பட்டது. மேலும் இந்த மாவட்டம் அப்போதைய மும்பை மாவட்டத்தின் ஒரு பகுதியாக மாறியது. 1960 ஆம் ஆண்டில் மகாராட்டிர மாநிலம் உருவானபோது இது மகாராட்டிர மாநிலத்தின் ஒரு பகுதியாக மாறியது.
# தாராசிவா

## புவியியல்

உஸ்மானாபாத் நகரம் 653 மீட்டர் (2,142 அடி) உயரத்தில் உள்ளது. உஸ்மானாபாத் தெஹ்சிலின் மேற்கு மத்திய பகுதியில் உஸ்மானாபாத் நகரம் அமைந்துள்ளது. துல்ஜாப்பூர் , பூம் , பராண்டா , வாஷி , மற்றும் கலாம்ப் ஆகியன அருகிலுள்ள நகரங்கள் ஆகும். போகவதி நதி நகரம் வழியாக பாய்ந்து சோலாப்பூர் மாவட்டத்தில் மொஹோல் அருகே சினா நதியை சந்திக்கிறது.
# தாராசிவா

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பில் உஸ்மானாபாத் நகரில் 106,644 மக்கள் வசிக்கின்றனர். மொத்த மக்கட் தொகையில் 41,982 (52.1%) ஆண்களும், 38,643 (47.9%) பெண்களும் உள்ளனர். மேலும் ஆயிரம் ஆண்களுக்கு 920 பெண்கள் என்ற பாலின விகிதம் காணப்படுகின்றது. 2001 ஆம் ஆண்டில், உஸ்மானாபாத்தின் சராசரி கல்வியறிவு விகிதம் 74% ஆக இருந்தது. இது தேசிய சராசரியை விட அதிகமாகும். ஆண்களின் கல்வியறிவு 80% வீதமாகவும், பெண்களின் கல்வியறிவு 67% ஆகவும் இருந்தது. 2001 ஆம் ஆண்டில் உஸ்மானாபாத்தில், 14% மக்கள் 6 வயதுக்குட்பட்டவர்கள்.
# தாராசிவா

## யெட்ஷி ராம்லிங் வனவிலங்கு சரணாலயம்

யெட்ஷி ராம்லிங் வனவிலங்கு சரணாலயம் பாலகாட் வரம்பில் உஸ்மானாபாத் நகரத்திற்கு அருகிலுள்ள யெட்ஷி, வாட்கான் மற்றும் பனஸ்கான் கிராமங்களில் அமைந்துள்ளது. வறண்ட இலையுதிர் காடுகள் இப்பகுதியை ஆக்கிரமித்துள்ளன. வனவிலங்கு இனங்களில் இந்தியச் சிறுமான், கழுதைபுலி, ஓநாய், காட்டு கரடி, நரி, முயல்கள் மற்றும் மயில் ஆகியவை அடங்கும். 100 க்கும் மேற்பட்ட இனங்கள் காணப்படுகின்றன. அக்டோபர் முதல் சூன் வரை பார்வையிட சிறந்த நேரம்.
# சாரியர், தெகுரான் மாகாணம்

**சாரியர்** (Shahriar)(, ரோமானியம் : *Shahrīār*, *Shahreyār*, *Shahriyār*; பிற பெயர்கள்: *Alī Shāh ‘Avaẕ* : *Ali Shāh ‘Iwaz*) எனப்படும் இந்த நகரமானது, சாரியர் கவுன்டியின் தலைநகரம் ஆகும். பெரும்பான்மையான நகரங்களைப் போன்றே, இந்த நகரத்தின் ஆண்டு சராசரி மழையளவும் 25 மி.மீ. ஆக உள்ளது. *சாரியர் நகராட்சி* /நகராண்மைக் கழகமானது, 1952 ஆம் ஆண்டு நிறுவப்பட்டது. அப்பொழுது இருந்த அந்த நகரத்தின் மக்கள் தொகை 5,000 நபர்கள் எனக் குறிப்பிடப் பட்டுள்ளது.
# சாரியர், தெகுரான் மாகாணம்

## மக்கள் தொகை

2016 ஆம் ஆண்டு மக்கள் தொகைக் கணக்கெடுப்பின்படி, ஈரானிய நகரங்களின் மக்கள் தொகை அடர்வில், இந்த நகரம் இருபத்தாறவது இடத்தினைப் பெறுகிறது. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 309,607 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி,2011ஆம் ஆண்டு, 249,473 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +24.10% அதிகரித்துள்ளது.
# சாரியர், தெகுரான் மாகாணம்

## மக்கள் தொகை

### குடும்பம்

இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், தவிர எந்த வகையான சமூக சீரமைப்புடன் தொடர்புடையவர்களைப் பெற்றிருந்தாலும், அத்தொடர்புகளை விட, அதிக முக்கியத்துவத்தை, தமது குடும்ப வழித்தோன்றல்களுக்கேக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர். வங்கிகளிலும் கூட கடன் வசதி தரும் போது, இந்த குடும்ப வரலாறுகளைக் கணக்கில் கொண்டு பணம் பெறுவது, எளிமையான நடைமுறைகளால் கட்டமைக்கப் பட்டுள்ளது.
# சாரியர், தெகுரான் மாகாணம்

## போக்குவரத்து

சாரியார் நகராட்சியும், இந்நாட்டின் புறநகர் பேருந்து அமைப்பும் தனித்தனியே இரு பேருந்து இயக்கங்களின் வழியே, நகர மக்களுக்குப் போக்குவரத்து வசதிகளை ஏற்படுத்துகின்றன. தெகுரான் நகரமும், கராஜு நகருடனும் இணைக்கிறது. அதே நேரத்தில் சுற்றியுள்ள சிறிய நகரங்களின் தொகுதிகளுக்கும், அதன் வழித்தடங்களிலும் இயக்குகின்றன.
# சாரியர், தெகுரான் மாகாணம்

## போக்குவரத்து

### வழித்தடங்கள்

**-bgcolor=#ACE1AF
!நிறம்
!நகரம்
!தூரம் (கி.மீ.)
!இணைப்புகள்**  
| சாரியர்-அச்சாரி | 28.5 |  |
| --- | --- | --- |
| சாரியர்-ஆசாதி | 28 | மேய்தான்-இ ஆசாதி மாநகர நிலையம்
தெகுரான் மேற்கு முனையம் |
| சாரியர்-கராய்ச்சு | 18 | கராய்ச்சு மாநகர நிலையம்
சாகித் சோல்தனி பேருந்து முனையம் |
| சாரியர்-ஆன்டிசே | 7 |  |
| சாரியர்-சஃஆதாசுத்து | 22 |  |
| சாரியர்-அமிர்யே | 6 |  |
| சாரியர்-வகிடேயி | 8 |  |
| சாரியர்-பெர்டோவ்சுயே | 8 |  |
| சாரியர்-சாயிடேசர் | 12 |  |
| சாரியர்-சபாசர் | 12 | } |
# கடல்சார் அருங்காட்சியகம் (இந்தோனேசியா)

**கடல்சார் அருங்காட்சியகம்** **(Maritime Museum (Indonesia))** (**** ), இந்தோனேஷியாவில் ஜகார்த்தாவில், பெஞ்சாரிங்கன் துணை மாவட்டத்தில் உள்ள பெஞ்சாரிங்கன் நிர்வாக கிராமத்தில் பழைய சுண்ட கேளபா துறைமுகப் பகுதியில் அமைந்துள்ளது. முன்னாள் டச்சு கிழக்கிந்திய கம்பெனி கிடங்குகளுக்குள் அமைந்துள்ள பகுதியில் இந்த அருங்காட்சியகம் திறந்து வைக்கப்பட்டது. இந்தோனேசியாவின் கடல் வரலாறு மற்றும் தற்போதைய இந்தோனேசியாவின் பொருளாதாரத்தின் முக்கியத்துவம் ஆகியவற்றில் இந்த அருங்காட்சியகம் கவனம் செலுத்துகிறது.  
இந்த அருங்காட்சியகத்தில் இந்தோனேசியாவின் பல்வேறு பகுதிகளிலிருந்து கொணரப்பட்ட மீன்பிடி படகுகள் மற்றும் பிற கடல்சார் பொருட்களின் மாதிரிகள் காட்சிக்கு வைக்கப்பட்டுள்ளன. மேலும் இந்த அருங்காட்சியகத்தில்தெற்கு சுலவேசியின் புகிஸ் மக்களின் புகழ்பெற்ற பினிசி ஸ்கூனர்ஸ் எனப்படுகின்ற கப்பல் பாய்மரங்களும் இந்த அருங்காட்சியகத்தில் காட்சியில் வைக்கப்பட்டுள்ளன. இது தற்போது உலகின் கடைசியாக கடலில் செல்கின்ற கப்பல்களில் காணப்படுவனவாகும். ஜனவரி 2018 ஆம் ஆண்டில் அருங்காட்சியகத்தின் பெரும்பகுதி அங்கு ஏற்பட்ட தீ விபத்தின்போது அழிந்தது..  
முன்னாள் டச்சு கிழக்கிந்திய கம்பெனி கிடங்குகளில் கடல்சார் இந்த அருங்காட்சியகம் நிறுவப்பட்டது. ஜகார்த்தாவின் முக்கியமான நதியான சிலிவங் ஆற்றின் வாயில் பகுதியில் இந்த கிடங்குகள் கட்டப்பட்டன. இந்த கிடங்குகள் இரண்டு பகுதிகளாகப் பிரிக்கப்பட்டுள்ளன அவை *வெஸ்ட்ஜிட்ஷே பாகுய்சென்* அல்லது "மேற்குக் கரையின் கிடங்குகள்" (1652–1771 முதல் கட்டப்பட்டது) மற்றும் *ஓஸ்ட்ஜிஜ்ட்ஷே பாகுய்சென்* அல்லது "கிழக்குக் கரையின் கிடங்குகள்" என்பனவாகும். மேற்கு கிடங்கில் நான்கு கட்டிடப் பிரிவுகள் உள்ளன, அவற்றில் மூன்று பிரிவுகள் தற்போது இந்த அருங்காட்சியகத்திகாகப் பயன்படுத்தப்பட்டு வருடுகின்றன. இவை முன்னர் ஜாதிக்காய் மற்றும் மிளகு போன்ற மசாலாப் பொருள்களை சேமித்து வைப்பதற்காக பயன்படுத்தப்பட்டன. மேலும் ஆசியா மற்றும் ஐரோப்பா<nowiki/>வின் பல்வேறு துறைமுகங்களுக்கு அனுப்பப்படுவதற்கு முன்பாக காபி, தேநீர் மற்றும் துணி வகைகள் இங்கு சேமித்து வைக்கப்பட்டன.  
17 ஆம் நூற்றாண்டின் இறுதியில் சில கிடங்குகள் மறுபடியும் கட்டப்பட்டன. நகரத்திற்கும் கிடங்குகளுக்கும் இடையில் அதிக இடைவெளியை உருவாக்குவதற்காக இக்கிடங்குகள் மீண்டும் கட்டப்பட்டன. கற்களிலும், சில கதவுகளுக்கு மேலும் காணப்படுகின்ற வெவ்வேறு தேதிகள் அருங்காட்சியகத்தின் அவை பழுதுபார்க்கப்பட்ட அல்லது விரிவுசெய்யப்பட்ட அல்லது கூடுதலாகச் சேர்க்கப்பட்ட கட்டட அமைப்புகளின் வேலைகளைக் குறிக்கின்றன.  
அருங்காட்சியகத்தின் முன்னால் கிடங்குகளுக்கும் நகரச் சுவருக்கும் இடையில், இந்நிறுவனமானது செம்பு மற்றும் தகரம் பொருட்களை வைத்திருந்தது. இந்த உலோகங்கள் மழையிலிருந்து பாதுகாத்துக்கொள்வதற்காக மரச்சட்டம் போன்ற அமைப்போடு அவை அமைக்கப்பட்டன. இந்த இடமானது அவ்வப்போது ரோந்துப் பணியாளர்களால் பயன்படுத்தப்பட்டது, ஏனென்றால் அதற்கு முன்னால் நகர சுவரில் உள்ள பாதை குறுகியதாக அமைந்துள்ளது. மரத்தாலான கேலரி நீர்முனையை எதிர்கொள்ளும் கிடங்குகளின் இரண்டாவது மாடியில் இணைக்கப்பட்டிருந்தது, . ஒரு காலத்தில் கேலரியை இணைக்கப் பயன்பட்ட பெரிய இரும்புக் கொக்கிகள் இன்னும் காணப்படுகின்றன.  
கடல்சார் அருங்காட்சியகத்தின் முன்னால் மீதமுள்ள நகரச் சுவர் ஜீபர்க் கோட்டையிலும், இன்னும் மீதிப் பகுதி மேற்கிலும் 17 மற்றும் 18 ஆம் நூற்றாண்டுகளில் படேவியாவைச் சுற்றியுள்ள சுவரில் தற்போது எஞ்சியுள்ளன. அந்த காலத்திலிருந்த இருபத்தி மூன்று கோட்டைகளில் தற்போது ஜீபர்க் மற்றும் குலேம்போர்க் மட்டுமே உள்ளன.
# கடல்சார் அருங்காட்சியகம் (இந்தோனேசியா)

## சுற்றியுள்ள பகுதிகள்

இந்த அருங்காட்சியகம் ஜகார்த்தாவின் வரலாற்று மையமான ஜகார்த்தா ஓல்ட் டவுனில் அமைந்துள்ளது. இங்கிருந்து நடக்கும் தொலைவில் பெடேவியாவின் வரலாற்றினைக் கொண்டுள்ள பிற பாரம்பரியங்கள் உள்ளன. அவை ஜகார்த்தா வரலாற்று அருங்காட்சியகம், வயாங் அருங்காட்சியகம் மற்றும் சுந்த கெலாபா துறைமுகம் என்பனவாகும்.
# கால்சியம் சயனைடு

**கால்சியம் சயனைடு** *(Calcium cyanide)* என்பது Ca(CN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கருப்பு சயனைடு என்ற பெயராலும் இது அழைக்கப்படுகிறது. கால்சியம் சயனைடு வெள்ளை நிறங்கொண்டது. திண்மமான இச்சேர்மம் தூய்மையான வடிவத்தில் அரிதாகவே காணப்படுகிறது. வணிக மாதிரிகள் கருப்பு கலந்த சாம்பல் நிறமாக இருக்கும் . இச்சேர்மத்தை சயனைடின் கால்சியம் உப்பு என்பார்கள். இது ஈரமான காற்றில் கூட உடனடியாக நீராற்பகுப்புக்கு உட்பட்டு ஐதரசன் சயனைடை கொடுக்கிறது. மற்ற சயனைடுகளைப் போலவே இது மிகவும் நச்சுத்தன்மை வாய்ந்தது ஆகும்.
# கால்சியம் சயனைடு

## தயாரிப்பு

தூளாக்கப்பட்ட கால்சியம் ஆக்சைடுடன் கொதிக்கும் நீரற்ற ஐதரோசயனிக் அமிலத்தை அமோனியா அல்லது நீர் போன்ற முடுக்கிகள் முன்னிலையில் சூடுபடுத்தினால் கால்சியம் சயனைடு தயாரிக்கப்படுகிறது. பலபடியாக்கல் வினை நிகழ்ந்து ஐதரோசயனிக் அமிலம் இழக்கப்படுவதை தவிர்க்கவே வினைபடு கலவையுடன் முடுக்கிகள் சேர்க்கப்படுகின்றன. நீர்ம ஐதரோசயனிக் அமிலத்துடன் கால்சியம் கார்பைடு சேர்த்து வினை புரியச் செய்வதன் மூலமும் கால்சியம் சயனைடு தயாரிக்க முடியும். மாற்றாக கால்சியம் சயனைடை 400 பாகை செல்சியசுக்கும் அதிகமான வெப்பநிலையில் ஐதரோசயனிக் அமில வாயுவை கால்சியம் ஆக்சைடுடன் (CaO) சேர்த்து வினைபுரியச் செய்வதன் மூலமும் இதை தயாரிக்கலாம். கிட்டத்தட்ட 600 பாகை செல்சியசு போன்ற உயர் வெப்பநிலையில் கால்சியம் சயனிமைடு அதற்கு பதிலாக உருவாகிறது. இவ்வாறு தயாரிக்கப்படும் கால்சியம் சயனைடு பெரும்பாலும் ஐதரசன் சயனைடின் பலபடியாக்கல் வழிப்பெறுதிகளால் தூய்மை கெட்டு மாசுநிறைந்த கால்சியம் சயனைடாகிறது. இம்மாசுக்கள் கலப்பினால் உது கருப்பு நிறத்துடன் காணப்படுகிறது.
# கால்சியம் சயனைடு

## வினைகள்

கால்சியம் சயனைடு உடனடியாக நீராற்பகுப்பு அடைந்து ஐதரசன் சயனைடு வாயுவை உருவாக்குகிறது. அமிலத்தின் இருப்பு ஐதரசன் சயனைடு வாயுவின் வெளியேற்றத்தை துரிதப்படுத்துகிறது. . ஆக்சிசனேற்ற முகவர்களுடன் கால்சியம் சயனைடு தீவிரமாக வினைபுரியும் . கால்சியம் சயனைடு சில சமயங்களில் அம்மோனியம் சயனைடை தயாரிக்கவும் பயன்படுகிறது. இதற்காக அம்மோனியம் கார்பனேட்டுடன் கால்சியம் சயனைடு சேர்க்கப்பட்டு வினைபுரியச் செய்யப்படுகிறது:  
Ca(CN) <sub>2</sub> + (NH <sub>4</sub>)<sub>2</sub>CO<sub>3</sub> → 2 NH <sub>4</sub>CN + CaCO<sub>3</sub>.
# கால்சியம் சயனைடு

## பயன்கள்

கால்சியம் சயனைடு சுரங்கத் தொழிலில் கிட்டத்தட்ட பிரத்தியேகமாகப் பயன்படுத்தப்படுகிறது. இது ஒரு மலிவான சயனைடு தயாரிப்புக்கான ஆதாரமாக விளங்குகிறது. தங்கம், வெள்ளி போன்ற விலைமதிப்பற்ற உலோகங்களை அவற்றின் தாதுக்களிலிருந்து தயாரிப்பதற்கு பயன்படும் கழுவிப்பகுத்தல் செயல்முறைக்கு கால்சியம் சயனைடு பயன்படுகிறது . கால்சியம் சயனைடு பிரிக்கப்படும் விலையுயர்ந்த உலோகங்களுடன் சேர்ந்து அணைவுச் சேர்மங்களை உருவாக்கி தாதுக்களிலிருந்து அவற்றை பிரித்துக் கொடுக்கிறது.. இச்சேர்மம் திண்ம நிலை செதில்களாக அல்லது திரவ வடிவில் விநியோகிக்கப்படுகிறது . கால்சியம் சயனைடு சேர்மத்தின் உயர் நச்சுத்தன்மை காரணமாக தொடுதல் , உள்ளிழுத்தல் அல்லது உட்கொள்ளல் போன்ற செயல்களால் கொறிக்கும் பிராணிகளை கொல்லும் கொறினி கொல்லியாக இது பயனுள்ளதாக இருக்கும். எடுத்துக்காட்டாக, இந்திய முகடு முள்ளம்பன்றிகளின் ( இசுட்ரிக்சு இண்டிகா ) எண்ணிக்கை நிர்வாகத்தில் கால்சியம் சயனைடு பயன்படுத்தப்பட்டுள்ளது. இதன் நச்சுத்தன்மை காரணமாக இதேபோல் ஒரு பூச்சிக்கொல்லியாகவும் இது பயன்படுத்தப்படுகிறது <ref name="Flint, W. P., and W. V. Balduf">. இருப்பினும் இதன் உயர் நச்சுத்தன்மை பல சந்தர்ப்பங்களில் சாதகமற்ற விளைவுகளை உருவாக்குகிறது. எனவே பெரும்பாலும் குறைவான நச்சுத்தன்மை கொண்ட வேதிப்பொருட்கள் பயன்படுத்தப்படுகின்றன. ஐதரசன் சயனைடு, அமோனியம் சயனைடு, மற்றும் பெர்ரோசயனைடு போன்ற சயனைடு சேர்மங்களை தயாரிக்கவும் இது பயன்படுகிறது.
# கால்சியம் சயனைடு

## பாதுகாப்பு

மற்ற சயனைடுகள் போல இதுவும் ஒரு நச்சு என்பதால் எச்சரிக்கையுடன் இதைப் பயன்படுத்த வேண்டும்.
# போலு மாகாணம்

**போலு மாகாணம்** (*Bolu Province*, ) என்பது வடமேற்கு துருக்கியில் உள்ள ஒரு மாகாணம் ஆகும். இந்த மாகாணமானது நாட்டின் தலைநகரான அங்காராவுக்கும் நாட்டின் மிகப்பெரிய நகரமான இசுதான்புல்லுக்கும் இடையிலான ஒரு முக்கியமான பகுதியாக உள்ளது. இந்த மாகாணமானது 7,410 கி.மீ.², பரப்பளவைக் கொண்டுள்ளது, மற்றும் இதன் மக்கள் தொகை 271,208 ஆகும். <sup data-ve-ignore="true">&#x5B; *<span title="This claim needs references to reliable sources. (July 2015)">மேற்கோள் தேவை</span>* &#x5D;</sup>  
இது ஒரு நீண்ட வரலாற்றைக் கொண்ட பொலு நகரத்தை மையமாகக் கொண்ட மாகாணமாகும். இது கண்ணைக்கவரும் காடுகள் நிறைந்த மலை மாவட்டத்தைக் கொண்டது.  
இங்கு சிறிய அளவிலான வேளாண் நிலங்களும், ஏராளமான காடுகளும் உள்ளன. இங்கு நல்ல பாலாடைக்கட்டி மற்றும் பாலேடு, பால் உற்பத்தி உள்ளிட்ட சில பால் பண்ணை தொழில்கள் உள்ளன. இவற்றில் பெரும்பாலானவை உள்ளுரிலேயே விற்கப்பட்டு நுகரப்படுகின்றன. குறிப்பாக போலுவில் பெருமளவு போக்குவரத்து சார்ந்த வர்த்தகம் உள்ளது. காரணம் இசுதான்புல் - அங்காரா நெடுஞ்சாலையில் போலு மலை முக்கிய நிலப்பரப்பு ஆகும். 2007 ஆண்டு போலு மலை சுரங்கம் திறக்கப்படும்வரை, பெரும்பாலான பயணிகள் உணவு மற்றும் ஓய்வுக்காக இங்கு நின்று சென்றனர். போலுவுக்கு உயர்தர உணவு வகைகளின் நீண்ட பாரம்பரியம் உள்ளது. வருடாந்திர சமையல் போட்டிகள் மெங்கனில் நடத்தப்படுகின்றன.
# போலு மாகாணம்

## நிலவியல்

போலு ஆறு ( *போலி சு* ) மற்றும் கோகா ஆறு ஆகியவை இந்த மாகாணத்தில் பாய்கின்றன.  
மாகாணத்தில் காடுகள், ஏரிகள் மற்றும் மலைகள், மூன்று வகை மான் இனங்கள் உள்ளிட்ட வனவிலங்குகள் நிறைந்துள்ளன. மற்றும் வார இறுதியில் விடுமுறை நாட்களில் வனநடை மற்றும் மலை ஏற்றம் செய்பவர்கள் மத்தியியல் இம்மாகாணம் பிரபலமாக உள்ளது.  
மாகாணத்தின் சில பகுதிகள் நிலநடுக்கத்துக்கு ஆளாகின்றன.
# போலு மாகாணம்

## வரலாறு

போலு முதன்முதலில் எப்போது நிறுவப்பட்டது என்பது நிச்சயமாகத் தெரியவில்லை. சுமார் 100,000 ஆண்டுகள் பழமையான சில தொல்பொருள்கள் இப்பகுதியியல் கண்டுபிடிக்கப்பட்டுள்ளன. அவை இப்பகுதியில் வசித்தத மக்களின் பழமையைக் காட்டுகின்றன.  
இப்போது போலு மாகாணத்தில் உள்ள பகுதிகளானது கிழக்கு பித்தினியா மற்றும் தென்மேற்கு பாப்லகோனியாவில் இருந்தவை என இருந்தன. இப்பகுதியானது முன்பு பித்தினிய என்று அழைக்கப்பட்ட காரணமான பித்தினியா நகரமானது இக்காலத்திய போலு நகரம் ஆகும். பொ.ச.மு. 375 வாக்கில், பித்தினியா பாரசீகத்திடமிருந்து சுதந்திரம் பெற்றது, பின்னர் அரசர் பாஸ் இதை கைப்பற்ற பேரரசர் அலெக்சாந்தர் எடுத்த முயற்சியை தோற்கடித்தார். கி.மு. 88 வரை பஃப்லாகோனியாவின் சில பகுதிகளைக் கொண்ட பித்தினியன் பகுதி சொந்த ராஜ்ஜியத்தைக் கொண்டதாக இருந்தது. ஆனால் பொன்டஸ் இராச்சியத்தின் மன்னராக போன்டஸின் ஆறாவது மித்ரிடேட்ஸ் வந்தபோது இப்குதியை அவரது ஆட்சியியன்கீழ் கொண்டுவந்தார். உரோமைப் பேரரசு உதவியுடன் கடைசி பித்தினிய மன்னர், நான்காம் நிக்கோமெடிஸ் தனது சிம்மாசனத்தை மீண்டும் பெற்றார், ஆனால் அவரது மரணத்துக்குப் பிறகு இராச்சியமானது ரோமுக்கு வழங்கப்பட்டது. இது மூன்றாம் மித்ரிடாடிக் யுத்தத்திற்கும், பொன்டஸின் வீழ்ச்சிக்கும் வழிவகுத்தது, இப்பகுதி ரோமானியப் பேரரசில் இணைக்கப்பட்டது, இது ஒரு மாகாணமாக பப்ளகோனியாவில் பித்தினியாவுடன் இணைந்து இருந்தது. பைசாந்தியப் பேரரசின் கீழ், போலு பகுதி மேற்கு பித்தினியாவிலிருந்து சாகர்யா நதிப்பகுதியைக் கொண்டு பிரிக்கப்பட்டது. இது மேற்கு பித்தினியா என்ற பெயரைப் பெற்றது. சாகர்யா இன்னும் மாகாணத்தின் தெற்கு மற்றும் மேற்கு எல்லையாக உள்ளது.
# அபித் அலி

**அபித் அலி** ( Abid Ali (cricketer) பிறப்பு 16 அக்டோபர் 1987) ஒரு பாக்கித்தான் துடுப்பாட்ட வீரர் ஆவார். இவர் பாக்கித்தான் துடுப்பாட்ட அணிக்காக ஒருநாள் பன்னாட்டுத் துடுப்பாட்டப் போட்டிகளில் சர்வதேச அளவில் விளையாடி வருகிறார். மேலும் இவர் முதல் தரத் துடுப்பாட்டம் , பட்டியல் அ துடுப்பாட்டம் மற்றும் இருபது20 ஆகிய போட்டிகளிலும் விளையாடி வருகிறார். இவர் 2005 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 2007 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 2019 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 6,700 ஓட்டங்களையும் , பட்டியல் அ போட்டிகளில் 3,000 ஓட்டங்களையும் எடுத்தார். மேலும் இவர் 19 வயதிற்கு உட்பட்ட பாக்கித்தான் அணி , பாக்கித்தான் அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.
# அபித் அலி

## உள்நாட்டு தொழில்

### முதல் தரத் துடுப்பாட்டம்

2007 ஆம் ஆண்டில் இவர் முதல் தரத் துடுப்பாட்டப் போட்டிகளில் அறிமுகமானார். 2007 இல் நடைபெற்ற குவைத் -இ- அசாம் துடுப்பாட்டக் கோப்பைத் தொடரில் இவர் விளையாடினார். டிசம்பர் 26, பைசாலதாபாத் துடுப்பாட்ட அரங்கத்தில் நடைபெற்ற பைசாலாபாத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் இவர் 115 பந்துகளில் 28 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டி சமனில் முடிந்தது.
# அபித் அலி

## உள்நாட்டு தொழில்

### பட்டியல் அ

2005 ஆம் ஆண்டில் இவர் பட்டியல் அ துடுப்பாட்டப் போட்டிகளில் அறிமுகமானார். 2005 இல் நடைபெற்ற ஏபி என் - அம்ரோ துடுப்பாட்டக் கோப்பைத் தொடரில் இவர் விளையாடினார். சனவரி 9, கராச்சி துடுப்பாட்ட அரங்கத்தில் நடைபெற்ற முல்தான் டைகர்ஸ் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 15 பந்துகளில் 7 ஓட்டங்கள் எடுத்து அப்துர் ராஃப் பந்துவீச்சில் ஆட்டமிழந்தார். இந்தப் போட்டியில் லாகூர் ஈகிள்ஸ் துடுப்பாட்ட அணி இரண்டு இலக்குகளால் வெற்றி பெற்றது.
# அபித் அலி

## உள்நாட்டு தொழில்

### இருபது 20

2005 ஆம் ஆண்டில் இவர் இருபது20 போட்டிகளில் அறிமுகமானார். 2005 இல் நடைபெற்ற ஏபி என் - அம்ரோ இருபது20 துடுப்பாட்டக் கோப்பைத் தொடரில் இவர் விளையாடினார். ஏப்ரல் 26, லாகூர் துடுப்பாட்ட அரங்கத்தில் நடைபெற்ற சியல்கோட் இசுட்டாலியன்ஸ் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 3 பந்துகளில் 1 ஓட்டங்கள் எடுத்து நவீத் உல் அசன் பந்துவீச்சில் ஆட்டமிழந்தார். இந்தப் போட்டியில் லாகூர் ஈகிள்ஸ் துடுப்பாட்ட அணி மூன்று இலக்குகளால் வெற்றி பெற்றது.
# அபித் அலி

## சர்வதேசப் போட்டிகள்

#### ஒருநாள் போட்டிகள்

2019 ஆம் ஆண்டில் இவர் ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். 2019 இல் ஆத்திரேலியத் துடுப்பாட்ட அணி பாக்கித்தானில் சுற்றுப் பயணம் செய்து விளையாடியது. மார்ச் 29, துபாய் துடுப்பாட்ட அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான போட்டியில் இவர் அறிமுகமானார். இந்தப் போட்டியில் இவர் 119 பந்துகளில் 112 ஓட்டங்கள் எடுத்து சம்பா பந்துவீச்சில் ஆட்டமிழந்தார். இந்தப் போட்டியில் ஆத்திரேலியத் துடுப்பாட்ட அணி ஆறு ஓட்டங்களால் வெற்றி பெற்றது.
# ஈரானில் சுகாதார பராமரிப்பு

**ஈரானில் சுகாதார பராமரிப்பு** (ஆங்கிலம்: Healthcare in Iran) என்பது பொது-அரசு அமைப்பு, தனியார் துறை மற்றும் தன்னார்வ தொண்டு நிறுவனங்கள் ஆகிய மூன்று தூண்களை அடிப்படையாகக் கொண்டது. ஈரானில் சுகாதார மற்றும் மருத்துவத் துறையின் சந்தை மதிப்பு 2002 இல் கிட்டத்தட்ட 24 பில்லியன் அமெரிக்க டாலராக இருந்தது. இது 2017 ஆம் ஆண்டில் 96 பில்லியன் அமெரிக்க டாலர்களாக உயர்ந்துள்ளது.  
80 மில்லியன் (2017) மக்கள்தொகை கொண்ட ஈரான் மேற்கு ஆசியாவில் அதிக மக்கள் தொகை கொண்ட நாடுகளில் ஒன்றாகும். பிராந்தியத்தில் உள்ள பிற இளம் மக்கள் தொகையினை கொண்ட நாடுகளின் பொதுவான பிரச்சினையை ஈரானும் எதிர்கொள்கிறது. புதிய குடும்பங்களைத் தொடங்குவதற்குள் இளைஞர்கள் விரைவில் வயதாகிவிடுவார்கள். இது மக்கள்தொகை வளர்ச்சி விகிதத்தை அதிகரிக்கிறது. பின்னர் பொது சுகாதார உள்கட்டமைப்புகள் மற்றும் சேவைகளின் தேவையையும் அதிகரிக்கிறது.  
மொத்த சுகாதார செலவு 2017 இல் ஈரானில் மொத்த உள்நாட்டு உற்பத்தியில் 6 சதவீதத்திற்கு சமமாக இருந்தது. சுமார் 90 சதவீத ஈரானியர்கள் சில வகையான சுகாதார காப்பீட்டைக் கொண்டுள்ளனர். சட்டபூர்வ உடலுறுப்பு தானம் அளிப்பதில் சட்டரீதியாக அங்கீகரிக்கப்பட்டுள்ள ஒரே நாடு ஈரான் மட்டுமே. ஆனால் இவ்வகை உறுப்பு நன்கொடை என்பது இலவசமாவே அங்கு கருதப்படுகிறது.
# ஈரானில் சுகாதார பராமரிப்பு

## புள்ளி விவரம்

உலக சுகாதார அமைப்பின் (WHO) கருத்துப்படி, 2000 ஆம் ஆண்டு நிலவரப்படி, ஈரான் சுகாதாரத்துறையில் 58வது இடமும் சுகாதார அமைப்பு செயல்திறனில் 93 வது இடத்திலும் உள்ளது. 2016 ஆம் ஆண்டில், "புளூம்பெர்க் நியூஸ்" ஈரானை அமெரிக்கா மற்றும் பிரேசில் நாடுகளை விட 30 வது இடத்தில் வைக்கிறது.
# ஈரானில் சுகாதார பராமரிப்பு

## பிறப்பு விகிதம்

ஈரானில் சராசரி ஆயுட்காலம் 75.5 ஆண்டுகள் என்றும், சுகாதாரத்துக்கான தனிநபர் செலவு 346 டாலர் என்றும் அறிக்கை சுட்டிக்காட்டுகிறது. கடந்த இருபதாண்டுகளாக ஈரானியர்களின் சுகாதார நிலை நன்கு மேம்பட்டுள்ளது. விரிவான ஆரம்ப சுகாதார வலையமைப்பை நிறுவுவதன் மூலம் ஈரான் பொது சுகாதார தடுப்பு சேவைகளை விரிவுபடுத்த முடிந்தது. இதன் விளைவாக, குழந்தை மற்றும் தாயின் இறப்பு விகிதங்கள் கணிசமாகக் குறைந்துவிட்டன. மேலும் பிறக்கும் குழந்தையின் ஆயுட்காலம் குறிப்பிடத்தக்க அளவில் உயர்ந்துள்ளது. 2000 ஆம் ஆண்டில் பிறந்த குழந்தை மற்றும் ஐந்து வயதுக்குட்பட்ட குழந்தைகளின் இறப்பு முறையே 1,000 எனவும் நேரடி பிறப்புகளில் 28.6 மற்றும் 35.6 எனவும் குறைந்துள்ளது. குழந்தைகளின் நோய்த்தடுப்பு மருந்துகள் பெரும்பாலான நகர்ப்புற மற்றும் கிராமப்புற மக்களுக்கு அணுகக்கூடிய அளவில் உள்ளது
# ஈரானில் சுகாதார பராமரிப்பு

## சுகாதார சேவைகள்

நாட்டின் மிகப் பெரிய சுகாதார விநியோக வலையமைப்பினை ஈரானின் சுகாதார மற்றும் மருத்துவ கல்வி அமைச்சகம் கொண்டுள்ளது. மேலும் அதன் சுகாதார நிறுவனங்கள் மற்றும் மருத்துவ பள்ளிகள் இந்த வலையமைப்பு மூலம் இயங்குகிறது. மருத்துவ காப்பீடு, மருத்துவக் கல்வி, நாட்டில் சுகாதார அமைப்பின் மேற்பார்வை மற்றும் ஒழுங்குமுறை, கொள்கை வகுத்தல், மருந்துகளின் உற்பத்தி மற்றும் விநியோகம் மற்றும் ஆராய்ச்சி மற்றும் மேம்பாடு ஆகியவற்றின் மூலம் சுகாதார சேவைகளை வழங்குவதற்கான பொறுப்பில் சுகாதார மற்றும் மருத்துவ கல்வி அமைச்சகம் உள்ளது. கூடுதலாக, மருத்துவ சேவைகள், காப்பீட்டு நிறுவனங்கள் போன்ற பிற இணையான அமைப்புகளும் உள்ளன, அவை நிவாரண அடித்தளமாகவும் காப்பீட்டு நிறுவனமாகவும் செயல்பட நிறுவப்பட்டுள்ளன. குழந்தைகள் புற்றுநோய் சிகிச்சைகளுக்கான "மஹாக்" போன்ற சில மருத்துவமனைகள் சில தொண்டு நிறுவனங்களால் நடத்தப்படுகின்றன.
# ஈரானில் சுகாதார பராமரிப்பு

## சுகாதார சேவைகள்

### முழு பாதுகாப்பு

அரசாங்கப் பணியாளர்களைத் தவிர்த்து, நகர்ப்புறங்களில் பணிபுரியும் குடிமக்களுக்கும் அவர்களைச் சார்ந்திருப்பவர்களுக்கும் காப்பீடு செய்ய சமூக பாதுகாப்பு அமைப்பு என்ற ஒரு அமைப்பு பொறுப்பேற்கிறது. இதன் மூலம் சம்பளம் மற்றும் கூலித் தொழிலாளர்கள் அனைவரும் பாதுகாக்கப்படுகிறார்கள். சுயதொழில் செய்பவர்கள் தானாக முன்வந்து இத்திட்டத்தில் சேருகிறார்கள். இது பல வயதான ஓய்வூதியதாரர்களுக்கும் காப்பீடு வழங்குகிறது. மருத்துவ சேவை காப்பீட்டு அமைப்பு என்பது அரசு ஊழியர்கள், மாணவர்கள் மற்றும் கிராமப்புறங்களில் வசிப்பவர்களையும் உள்ளடக்கியது. 'இமாம் கொமேனி நிவாரண அறக்கட்டளை காப்பீட்டுத் திட்டங்களில் சேராத ஏழைகளுக்கும் காப்பீடு செய்கிறது. அதே நேரத்தில் இராணுவப் பணியாளர் காப்பீட்டு அமைப்பு ஆயுதப்படைகளின் உறுப்பினர்களுக்கு சுகாதார காப்பீட்டை வழங்குகிறது. இந்த திட்டங்களுக்கு அப்பால், சமூகத்தின் அதிக வசதியான உறுப்பினர்களை உள்ளடக்கிய பல தனியார் மற்றும் பொது காப்பீட்டு திட்டங்களும் உள்ளன.
# ஹாப்பூர்

**ஹாப்பூர்** என்பது இந்தியாவின் மேற்கு உத்தரப் பிரதேசத்தில் உள்ள ஹாப்பூர் மாவட்டத்தின் தலைமையகம் ஆகும். புது தில்லிக்கு கிழக்கே சுமார் 60 கிலோமீட்டர் (37 மைல்) தொலைவில் அமைந்துள்ள இந்த நகரம் தில்லி தேசிய தலைநகர் பிராந்தியத்தின் (என்.சி.ஆர்) ஒரு பகுதியாகும். தேசிய நெடுஞ்சாலை 9 இந்நகரம் வழியாக தில்லியுடன் இணைகிறது.
# ஹாப்பூர்

## வரலாறு

ஹாப்பூர் 10 ஆம் நூற்றாண்டில் நிறுவப்பட்டதாகக் கூறப்படுகிறது. இது 18 ஆம் நூற்றாண்டின் இறுதியில் தனது பிரெஞ்சு தளபதி பியர் குலியர்-பெரோனுக்கு தவ்லத் சிந்தியாவால் வழங்கப்பட்டது. ஹாப்பூர் பிரித்தானிய இராச்சியத்தின் கீழ் மீரட் மாவட்டத்திற்குள் உள்ளடக்கப்பட்டது. இந்த நகரம் பல சிறந்த தோப்புகளால் சூழப்பட்டிருந்தது. மேலும் ஹாப்பூரில் சர்க்கரை, தானியங்கள், பருத்தி, மரம், மூங்கில் மற்றும் பித்தளை பாத்திரங்கள் என்பனவற்றின் வர்த்தகம் கணிசமான அளவில் நடைப்பெற்றது.
# ஹாப்பூர்

## புவியியல்

ஹாப்பூர் (ஹரிபூர்) 28.72 ° வடக்கு 77.78 ° கிழக்கு என்ற புவியியல் அமைவிடத்தில் அமைந்துள்ளது. இது சராசரியாக 213 மீட்டர் (699 அடி) உயரத்தைக் கொண்டுள்ளது. அதன் அண்டை நகரங்களை விட அதிகமான உயரத்தில் அமையப் பெற்றுள்ளது.
# ஹாப்பூர்

## காலநிலை

ஹாப்பூர் ஈரப்பதமான வெப்பமண்டல காலநிலையை கொண்டுள்ளது. இது மிகவும் வெப்பமான கோடை மற்றும் குளிர்ந்த குளிர்காலங்களால் வகைப்படுத்தப்படுகிறது. கோடைக்காலம் ஏப்ரல் தொடக்கத்தில் இருந்து சூன் பிற்பகுதி வரை நீடிக்கும். கோடைக்காலம் மிகவும் வெப்பமாக காணப்படும். கோடைக் கால அதிகபட்ச வெப்பநிலை 43&nbsp;°C (109&nbsp;°F) ஐ எட்டும். பருவமழை சூன் மாத ஆரம்பித்து வந்து செப்டம்பர் நடுப்பகுதி வரை தொடர்கிறது. இக் காலத்தில் வெப்பநிலை சற்று குறைகிறது. அத்துடன் அதிக ஈரப்பதமான காலநிலையை கொண்டிருக்கும். அக்டோபரில் வெப்பநிலை மீண்டும் உயர்கிறது. பின்னர் அக்டோபர் பிற்பகுதியிலிருந்து மார்ச் நடுப்பகுதி வரை லேசான, வறண்ட குளிர்காலம் நீடிக்கும்.  
இங்கு மழைவீழ்ச்சி ஆண்டுக்கு 90 செ.மீ முதல் 100 செ.மீ வரை பதிவாகும். இது பயிர்களை வளர்ப்பதற்கு ஏற்றது. மழைக்காலத்தில் பெரும்பாலான மழை பெய்யும். ஈரப்பதம் 30 முதல் 100% வரை மாறுபடும்.  
ஹாப்பூர் நகரில் இந்து மதம் பெரும்பான்மை மக்களால் பின்பற்றப்படும் மதம் ஆகும். ஏறத்தாழ 174,278 (66.27%) மக்கள் இந்து மதத்தை பின்பற்றுகிறார்கள். ஹாப்பூரில் இஸ்லாம் இரண்டாவது மிகவும் பிரபலமான மதமாகும். 84,477 (32.12%) மக்களால் பின்பற்றப்படுகின்றது.  
சீக்கிய மதத்தைப் பின்பற்றுபவர்கள் 2,163 (0.82%) ஆகவும், சமண மதத்தை பின்பற்றுபவர்கள் 981 (0.37%) ஆகவும், கிறிஸ்துவ மதத்தை பின்தொடர்பவர்கள் 765 (0.29%) ஆகவும், பௌத்த மதத்தை சார்ந்தவர்கள் 162 (0.06%) ஆகவும் உள்ளனர். ஏறக்குறைய 156 (0.06%) பேர் "குறிப்பிட்ட மதம் இல்லை" கூறியுள்ளனர். மேலும் ஒருவர் (0.00%) "பிற மதம்" என்றும் கூறியுள்ளார்.
# ஹாப்பூர்

## ஹாப்பூர்-பில்குவா மேம்பாட்டு ஆணையம்

ஹப்பூர்-பில்குவா மேம்பாட்டு ஆணையத்தினால் இந்த பிராந்தியத்தில் பல உயர்தர கல்வி மற்றும் ஆராய்ச்சி நிறுவனங்கள் நிறுவப்பட்டுள்ளன.
# ஹாப்பூர்

## இதனையும் காண்க

- தேசிய தலைநகர் வலயம் (இந்தியா)
# ஈரானில் விவசாயம்

ஈரானின் மொத்த பரப்பளவில் மூன்றில் ஒரு பங்கு விவசாய நிலங்களுக்கு மிகவும் பொருத்தமானது, ஆனால் மோசமான மண் மற்றும் பல பகுதிகளில் போதுமான நீர் விநியோகம் இல்லாததால், அதில் பெரும்பாலானவற்றில் சாகுபடியில் ஈடுபடுவதில்லை. மொத்த நிலப்பரப்பில் 12% மட்டுமே சாகுபடிக்கு உட்பட்டுள்ளது (விவசாய நிலங்கள், பழத்தோட்டங்கள் மற்றும் திராட்சைத் தோட்டங்கள்) ஆனால் பயிரிடப்பட்ட பகுதியில் மூன்றில் ஒரு பங்கிற்கும் குறைவான நிலங்களுக்கே நீர்ப்பாசனம் செய்யப்படுகிறது. மீதமுள்ளவை உலர் நில விவசாயத்திற்கு அர்ப்பணிக்கப்பட்டவை. விவசாய பொருட்கள் 92 சதவீதம் தண்ணீரை நம்பியுள்ளது. நாட்டின் மேற்கு மற்றும் வடமேற்கு பகுதிகள் மிகவும் வளமான மண்ணைக் கொண்டுள்ளன. ஈரானின் உணவு பாதுகாப்பு குறியீடு சுமார் 96 சதவீதமாக உள்ளது.
# ஈரானில் விவசாயம்

## நில அமைப்பு

மொத்த நிலப்பரப்பில் 3 சதவீதம் மேய்ச்சல் மற்றும் சிறிய தீவன உற்பத்திக்கு பயன்படுத்தப்படுகிறது. பெரும்பாலான மேய்ச்சல் நிலங்கள் பெரும்பாலும் மலைப் பகுதிகளின் வறண்ட மலைத்தொடர்களிலும், மத்திய ஈரானின் பெரிய பாலைவனங்களைச் சுற்றியுள்ள பகுதிகளிலும் உள்ளன. வேளாண்மை அல்லாத நிலப்பரப்பு ஈரானின் மொத்த பரப்பளவில் 53 சதவீதமாக உள்ளது. நாட்டின் 39 சதவீத நிலம் பாலைவனங்கள், உப்பு குடியிருப்புகள் மற்றும் வெற்று-பாறை மலைகள் ஆகியவற்றால் மூடப்பட்டுள்ளன, அவை விவசாய நோக்கங்களுக்கு பொருந்தாது. மேலும் ஈரானின் மொத்த நிலப்பரப்பில் கூடுதலாக 7 சதவீதம் காடுகளால் சூழப்பட்டுள்ளது. மேலும் 7 சதவீதம் நகரங்கள், கிராமங்கள், தொழில்துறை பகுதிகள் மற்றும் சாலைகள் ஆகியவற்றைக் கொண்டுள்ளது.  
20 ஆம் நூற்றாண்டின் இறுதியில், ஈரானின் மொத்த உள்நாட்டு உற்பத்தியில் ஐந்தில் ஒரு பங்கை விவசாய நடவடிக்கைகள் கொண்டிருந்தன, மேலும் தொழிலாளர்களின் ஒப்பிடத்தக்க விகிதத்தைப் பயன்படுத்தின. பெரும்பாலான பண்ணைகள் சிறியவை, அவை 25 ஏக்கருக்கும் குறைவானவை (10 ஹெக்டேர்), அவை பொருளாதார ரீதியாக சாத்தியமானவை அல்ல, இது நகரங்களுக்கு பரவலான இடம்பெயர்வுக்கு பங்களித்தது. நீர் பற்றாக்குறை மற்றும் தரம் குறைந்த மண் தவிர, விதகளும் தரம் குறைந்தது மற்றும் விவசாய நுட்பங்களும் பழமையானவை.
# ஈரானில் விவசாயம்

## அரசாங்க முயற்சிகள்

இந்த காரணிகள் அனைத்தும் குறைந்த பயிர் விளைச்சல் மற்றும் கிராமப்புறங்களில் வறுமைக்கு இட்டுச்சென்றது. மேலும், 1979 புரட்சிக்குப் பின்னர் பல விவசாயத் தொழிலாளர்கள் தங்கள் உரிமைகளை கோரினர். மேலும் அவர்கள் வேலை செய்த பெரிய, தனியாருக்குச் சொந்தமான பண்ணைகளை வலுக்கட்டாயமாக ஆக்கிரமித்தனர். இந்த சூழ்நிலையிலிருந்து எழுந்த சட்ட மோதல்கள் 1980 களில் தீர்க்கப்படாமல் இருந்தன, மேலும் பல உரிமையாளர்கள் பண்ணை உற்பத்தித்திறனை மேம்படுத்தி, உற்பத்தியை மேலும் மோசமாக்கும் பெரிய மூலதன முதலீடுகளை செய்வதை நிறுத்தி வைத்தனர். எவ்வாறாயினும், 1990 களில் முற்போக்கான அரசாங்க முயற்சிகள் மற்றும் சலுகைகள் விவசாய உற்பத்தித்திறனை ஓரளவு மேம்படுத்தி, உணவு உற்பத்தியில் தேசிய தன்னிறைவை மீண்டும் நிறுவுவதற்கான இலக்கை நோக்கி ஈர்ரனை கொண்டு செல்ல உதவியது.
# ஈரானில் விவசாயம்

## நில பயன்பாடு மற்றும் நீர்ப்பாசனம்

சராசரி ஆண்டு மழையளவு 800 மிமீ ஆகும், ஆனால் ஈரானில் ஆண்டு மழை 220மிமீ மட்டுமே. ஒட்டுமொத்தமாக, ஈரானின் மண் பெரிய அளவிலான விவசாயத்திற்கு மிகவும் பொருந்தாததாக உள்ளது. நாட்டின் மொத்த நிலப்பரப்பில் சுமார் 12 சதவீதம் மட்டுமே பயிரிடப்படுகிறது. இன்னும், சாகுபடி செய்யக்கூடிய நிலங்களில் 63 சதவீதம் பயன்படுத்தப்படவேயில்லை.  
ஈரானில் பாசன விவசாயம் மற்றும் மழைக்கால விவசாயம் ஆகிய இரண்டும் பயன்படுத்தப்படுகின்றன. 2005 ஆம் ஆண்டில், சுமார் 13.05 மில்லியன் ஹெக்டேர் நிலம் சாகுபடிக்கு உட்பட்டது, அதில் 50.45% பாசன விவசாயத்திற்கும், மீதமுள்ள 49.55% மழைக்காலத்திற்கும் ஒதுக்கப்பட்டது. 2013 ஆம் ஆண்டு நிலவரப்படி, நீர்ப்பாசனம் செய்யப்படும் சாகுபடி நிலத்தின் அளவு 8 மில்லியன் ஹெக்டேராக அதிகரித்துள்ளது, அதே நேரத்தில் 10 மில்லியன் ஹெக்டேர் மழைக்காலத்தை நம்பி உள்ளது.
# ஈரானில் விவசாயம்

## பயிர்கள் மற்றும் தாவரங்கள்

நாட்டின் பல்வேறு பகுதிகளில் பரவலான வெப்பநிலை ஏற்ற இறக்கங்கள் மற்றும் தட்பவெப்ப மண்டலங்களின் பெருக்கம் ஆகியவை தானியங்கள் ( கோதுமை, வாற்கோதுமை, அரிசி மற்றும் மக்காச்சோளம், பழங்கள் ( பேரீச்சை, அத்திப்பழம், மாதுளை, முலாம்பழம் மற்றும் திராட்சை ) உள்ளிட்ட பல்வேறு வகையான பயிர்களை பயிரிடுவதை சாத்தியமாக்குகின்றன. காய்கறிகள், பருத்தி, சர்க்கரைவள்ளிக்கிழங்கு, கரும்பு மற்றும் பிஸ்தா (2005 ஆம் ஆண்டில் உலகின் மொத்த உற்பத்தியில் 40 சதவீதம்) , கொட்டைகள், ஆலிவ், மசாலா, குங்குமப்பூ (உலகின் மொத்த உற்பத்தியில் 81 சதவீதம்), திராட்சை (உலகின் மூன்றாவது பெரிய உற்பத்தி மற்றும் இரண்டாவது பெரிய ஏற்றுமதி), தேநீர், புகையிலை, பெர்பெரி (உலகின் மிகப்பெரிய உற்பத்தியாளர் ) மற்றும் மருத்துவ மூலிகைகள் போன்ற பயிகளும் உற்பத்தி செய்யப்படுகின்றன ஈரானில் 2,000 க்கும் மேற்பட்ட தாவர இனங்கள் வளர்க்கப்படுகின்றன; அவற்றில் 100 மட்டுமே மருத்துவத் தொழில்களில் பயன்படுத்தப்படுகின்றன. ஈரானின் இயற்கை தாவரங்களால் சூழப்பட்ட நிலம் ஐரோப்பாவை விட நான்கு மடங்கு அதிகம்.
# ஈரானில் விவசாயம்

## பயிர்கள்

கோதுமை, அரிசி மற்றும் பார்லி ஆகியவை நாட்டின் முக்கிய பயிர்கள் ஆகும். ஈரானிய தானியத் துறை மிகவும் கட்டுப்படுத்தப்படுகிறது. உரங்கள் மற்றும் பூச்சிக்கொல்லிகள் போன்ற உள்ளீட்டு செலவினங்களுக்கான மானியங்களை தானிய உற்பத்தியாளர்கள் பெறுகிறார்கள், அத்துடன் அவர்களின் பயிர்களுக்கு உத்தரவாதமான ஆதரவு விலையும் கிடைக்கிறது.
# ஈரானில் விவசாயம்

## பயிர்கள்

### கோதுமை

2007 இல் ஈரான் (15 மில்லியன் டன் உற்பத்தியில் சுமார் 600,000 டன் கோதுமையை ஏற்றுமதி செய்தது. 2008 ல் ஏற்பட்ட வறட்சி காரணமாக 2009 ஆம் ஆண்டில் 15 நாடுகளிலிருந்து சுமார் 6 மில்லியன் டன் கோதுமை வாங்கப்பட்டது, இதனால் ஈரான் உலகின் மிகப்பெரிய கோதுமை இறக்குமதியாளராக மாறியது. 2010 இல் மீண்டும் கோதுமை உற்பத்தி 14 மில்லியன் டன்களை எட்டியது. ஐக்கிய நாடுகளின் உணவு மற்றும் வேளாண்மை அமைப்பின்படி, ஈரான் உலகில் கோதுமை உற்பத்தியில் 12 வது இடத்தில் உள்ளது, 2011 இல் சராசரியாக 14 மில்லியன் டன் உற்பத்தி செய்யப்பட்டது.
# ஈரானில் விவசாயம்

## பயிர்கள்

### அரிசி

ஈரானின் மொத்த அரிசி உற்பத்தி ஆண்டுக்கு 2.2 மில்லியன் டன்களாகவும், ஆண்டு நுகர்வு சுமார் மூன்று மில்லியன் டன்களாகவும் (2008) உள்ளது. 2011 இல் ஈரானின் அரிசி உற்பத்தி 2.4 மில்லியன் டன்களாக இருந்தது, இது முந்தைய ஆண்டில் மொத்தம் 2.3 மில்லியன் டன்களிலிருந்து அதிகரித்துள்ளது. ஈரானில் 3,800 அரிசி அரைக்கும் ஆலைகள் உள்ளன (2009). ஈரானில் அரிசி சராசரி தனிநபர் நுகர்வு 45.5 கிலோ ஆகும். இது ஈரானியர்களை 13 வது பெரிய அரிசி நுகர்வோர் ஆக்குகிறது. அரிசி பெரும்பாலும் வடக்கு ஈரானில் உற்பத்தி செய்யப்படுகிறது. ஈரானின் மசாந்தரான் மற்றும் கீலான் மாகாணத்தில் பல ஆண்டுகளாக நெல் பயிரிடப்படுகிறது. வடக்கு மாகாணத்தில், தரோம், கெர்தே, கசேமி, கசானி, நெத, கரிப் உள்ளிட்ட பல இண்டிகா நெல் சாகுபடிகள் விவசாயிகளால் மேற்கொள்ளப்படுகின்றன.
# கொமிலா நகரம்

**கொமிலா நகரம் (Comilla),** அதிகாரப்பூர்வமாக **குமிலா** என்றழைக்கப்படுகிறது. இது, வங்காளம், டாக்கா-சிட்டகாங் நெடுஞ்சாலையின் மீது அமைந்த சிட்டகாங் பிரிவிலுள்ள ஒரு நகரமாகும் . இது சிட்டகாங் பிரிவின் ஒரு பகுதியான கொமிலா மாவட்டத்தின் நிர்வாக மையமாகும். சிட்டகாங்கிற்குப் பிறகு கிழக்கு வங்காளத்தின் இரண்டாவது பெரிய நகரமாகவும் மற்றும் வங்காளத்திலுள்ள மூன்று பழமையான நகரங்களில் ஒன்றாகவும் கொமிலா நகரம் உள்ளது.